Børøyholmen fyr
Store norske leksikon,Teknologi og industri,Transport,Sjøfart og skipsindustri,Fyrvesen og losvesen,Fyrvesen,Norske fyr
Børøyholmen fyr er en fyrstasjon ved Hestvika i Hitra kommune, Trøndelag. Den ble opprettet som innseilingsfyr i 1874, nedlagt og erstattet med en ubemannet fyrlykt i 1970.
Tårnets høyde: 12,2 meter Lyshøyde over høyvann: 14,7 meter. Ny lykt: 13,3 meter. Lysvidde: 12,3 nautiske mil. Ny lykt: 8,2 nautiske mil   Lyskarakter, ny lykt: Oc WRG 6s Navnet Fyrstasjonen har navn etter holmen den står på, men betydningen er usikker. Historikk Fyrstasjonen ble opprettet for å få lyssatt østenden av Hitra og leia gjennom Kråkvågfjorden. Den ble bygget som et familiefyr hvor en 5. ordens lykt ble montert utenfor loftsetasjen på det ene hushjørnet. Det viste seg at holmen lå utsatt til. Både i 1885 og i 1890 gikk stormflo over holmen og gjorde stor skade på fyrstasjonen. I oktober 1885 havarerte også et engelsk dampskip like ved fyret, men takket være en snarrådig fyrvokter ble alle om bord berget. I 1896 og i 1931 ble lyset på fyret forsterket. I 1955 fikk Børøyholmen fyrstasjon strøm fra det lokale kraftnettet. Etter at fyret var nedlagt, ble samtlige bygninger solgt til en privat kjøper og fjernet i 1973. Les mer i Store norske leksikon fyr fyrtårn Kystverket Eksterne lenker Norsk Fyrhistorisk Forening Kystverket: Norsk fyrliste Litteratur Bjørkhaug, Birger og Poulsson, Sven (1986). Norges fyr, bind 2. Fra Stad til Grense-Jakobselv. Grøndahl & Søn forlag AS. Lauritzen, Per Roger (2019). Norske fyrstasjoner. Besøksfyr langs hele kysten. Kystverkmusea.